สรุปภาวะตลาดต่างประเทศ
สรุปภาวะตลาดต่างประเทศประจำวันที่ 16 ก.ค. 2561
17 ก.ค. 2561

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (16 ก.ค.) โดยได้ปัจจัยหนุนจากการพุ่งขึ้นของหุ้นธนาคาร หลังจากแบงก์ ออฟ อเมริกาเปิดเผยกำไรและรายได้ที่สูงกว่าคาดในไตรมาส 2 อย่างไรก็ตาม ดัชนี S&amp;P500 ปิดในแดนลบ เนื่องจากหุ้นกลุ่มพลังงานร่วงลงหลังจากราคาน้ำมันดิบ WTI ดิ่งลงกว่า 4% ขณะที่นักลงทุนส่วนหนึ่งได้ชะลอการซื้อขายก่อนที่นายเจอโรม พาวเวล ประธานธนาคารกลางสหรัฐ (เฟด) จะกล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรสในวันนี้
ดัชนีเฉลี่ยอุตสาหกรรมดาวโจนส์ปิดที่ 25,064.36 จุด เพิ่มขึ้น 44.95 จุด หรือ +0.18% ขณะที่ดัชนี Nasdaq ปิดที่ 7,805.72 จุด ลดลง 20.26 จุด หรือ -0.26% และดัชนี S&amp;P 500 ปิดที่ 2,798.43 จุด ลดลง 2.88 จุด หรือ -0.10%
 
ตลาดหุ้นยุโรปปิดปรับตัวลงเมื่อคืนนี้ (16 ก.ค.) โดยได้รับปัจจัยกดดันจากหุ้นกลุ่มพลังงานที่ร่วงลงตามทิศทางราคาน้ำมันดิบในตลาดโลก ขณะที่หุ้นกลุ่มเหมืองแร่ร่วงลงหลังจากทางการจีนเปิดเผยว่า ตัวเลขผลิตภัณฑ์มวลรวมภายในประเทศ (GDP) ชะลอตัวลงในไตรมาส 2
ดัชนี Stoxx Europe 600 ลดลง 0.3% ปิดที่ 384.06 จุด
ดัชนี CAC-40 ตลาดหุ้นฝรั่งเศสปิดวันทำการล่าสุดที่ 5,409.43 จุด ลดลง 19.77 จุด หรือ -0.36% ดัชนี FTSE 100 ตลาดหุ้นลอนดอนปิดวันทำการล่าสุดที่ 7,600.45 จุด ลดลง 61.42 จุด -0.80% ส่วนดัชนี DAX ตลาดหุ้นเยอรมันปิดที่ 12,561.02 จุด เพิ่มขึ้น 20.29 จุด หรือ +0.16%
 
ตลาดหุ้นลอนดอนปิดปรับตัวลงเมื่อคืนนี้ (16 ก.ค.) หลังจากหุ้นกลุ่มพลังงานร่วงลงตามทิศทางราคาน้ำมันดิบในตลาดโลก ขณะที่หุ้นกลุ่มเหมืองแร่ร่วงลงหลังจากทางการจีนเปิดเผยว่า ตัวเลขผลิตภัณฑ์มวลรวมภายในประเทศ (GDP) ชะลอตัวลงในไตรมาส 2
ดัชนี FTSE 100 ตลาดหุ้นลอนดอนปิดที่ 7,600.45 จุด ลดลง 61.42 จุด หรือ -0.80%
 
สัญญาทองคำตลาดนิวยอร์กปิดขยับลงเมื่อคืนนี้ (16 ก.ค.) โดยได้รับผลกระทบจากการคาดการณ์ที่ว่า ธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยในปีนี้ หลังจากสหรัฐเปิดเผยตัวเลขเงินเฟ้อพุ่งขึ้นในเดือนมิ.ย. นอกจากนี้ การที่ดัชนีดาวโจนส์ตลาดหุ้นนิวยอร์กปรับตัวขึ้นติดต่อกัน 3 วันทำการ ยังส่งผลให้นักลงทุนเทขายทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 1.5 ดอลลาร์ หรือ 0.12% ปิดที่ 1239.70 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 0.3 เซนต์ หรือ 0.02% ปิดที่ 15.812 ดอลลาร์/ออนซ์
สัญญาพลาตินัมส่งมอบเดือนต.ค. ร่วงลง 3.9 ดอลลาร์ หรือ 0.47% ปิดที่ 826.40 ดอลลาร์/ออนซ์
สัญญาพัลลาเดียมส่งมอบเดือนก.ย. ดิ่งลง 19.30 ดอลลาร์ หรือ 2.1% ปิดที่ 913.50 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงกว่า 4% เมื่อคืนนี้ (16 ก.ค.) หลังจากคณะทำงานของประธานาธิบดีโดนัลด์ ทรัมป์แห่งสหรัฐประกาศผ่อนผันให้ประเทศต่างๆสามารถซื้อน้ำมันอิหร่านต่อไป แม้มีการคว่ำบาตรอิหร่าน โดยความเคลื่อนไหวดังกล่าวทำให้นักลงทุนมองว่า สหรัฐอาจยกเลิกมาตรการคว่ำบาตรอิหร่านในวันข้างหน้า
สัญญาน้ำมันดิบ WTI ส่งมอบเดือนส.ค. ร่วงลง 2.95 ดอลลาร์ หรือ 4.15% ปิดที่ 68.06 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. ดิ่งลง 3.49 ดอลลาร์ หรือ 4.6% ปิดที่ 71.84 ดอลลาร์/บาร์เรล
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (16 ก.ค.) เนื่องจากนักลงทุนชะลอการซื้อดอลลาร์ ก่อนที่นายเจอโรม พาวเวล ประธานธนาคารกลางสหรัฐ (เฟด) จะแถลงรอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรสในวันนี้และวันพรุ่งนี้
ยูโรแข็งค่าเมื่อเทียบกับดอลลลาร์สหรัฐ ที่ระดับ 1.1713 ดอลลาร์ จากระดับ 1.1678 ดอลลาร์ ขณะที่เงินปอนด์แข็งค่าขึ้นแตะระดับ 1.3231 ดอลลาร์ จากระดับ 1.3228 ดอลลาร์ และดอลลาร์ออสเตรเลียแข็งค่าขึ้นแตะระดับ 0.7418 ดอลลาร์สหรัฐ จากระดับ 0.7414 ดอลลาร์สหรัฐ
ดอลลาร์อ่อนค่าลงเมื่อเทียบกับฟรังก์สวิส ที่ระดับ 0.9968 ฟรังก์ จากระดับ 1.0021 ฟรังก์ และขยับขึ้นเล็กน้อยเมื่อเทียบกับเงินเยน ที่ระดับ 112.31 เยน จากระดับ 112.30 เยน
 
 